Районна избирателна комисия Враца

ПРОТОКОЛ
№ 6-ЕП
Враца, 26.04.2019 г.

На 26.04.2019 г. от 11.30 часа в сградата на Областна администрация – Враца, се проведе заседание на РИК Враца. Присъстват 12 (дванадесет) членове на комисията. По уважителни причини отсъстват Момчил Петров, Мая Николова и Марин Връбчев. Налице е необходимия кворум за провеждане на заседание.

Заседанието протече по следния дневен ред:

1. Проекти за решения.
2. Разни.

**Гласували дневният ред с Протоколно решение № 1: 12, За – 12, Против – 0**

**По т. 1 от дневния ред се взеха следните решения:**

**Проект за решение № 27-ЕП:** жалба с вх. № 63 от 25.04.2019 г. от Петя Тодоринова Диковска – пълномощник на политическа партия „ ВОЛЯ“. Докладва Боряна Стаменова - председател.

Не постъпиха предложения за изменение или допълване на проекта за решение и същият беше подложен на гласуване.

**Гласували: 12, За – 11, Против – 1**

**Решението се приема под № 27-ЕП.**

Председателят даде възможност на Георги Петров да изложи особено мнение за гласуването си „Против”, но той заяви, че няма да излага мотиви за гласувал „Против”.

**Проект за решение № 28-ЕП:** назначаване на членовете на СИК на територията на община Мездра в изборите за членове на Европейския парламент от Република България на 26 май 2019 г. Докладва Боряна Стаменова - председател.

Георги Петров – член на комисията, възрази, че не е имал време да се запознае преди днешното заседание на комисията с материалите относно разместването на членовете в съставите на секционни избирателни комисии (СИК) на територията на община Мездра.

Силвия Каменова – секретар на комисията уточни, че г-н Петров е имал възможнаст на 25.04.2019 г. след обяд и днес - 26.04.2019 г. да часа на започване на заседанието да се запознае с материалите относно разместването на членовете в съставите на секционни избирателни комисии (СИК) на територията на община Мездра.

Председателят заяви, че чл. 92, ал. 6 налага така направеното в проекта за решение разпределение на част от членовете на съставите на СИК на територията на община Мездра спрямо първоначално предложения списък от кмета на община Мездра за съставите на СИК на територията на общината. Председателят уточни, че ръководните места в съставите на комисиите не са променяни, само има ново разпределение на членовете.

Красимир Колев – член на комсията, изказа мнение, че ако не е свършена техническата работа на 25.04.2019 г. по отношение на проекта за решение, днес нямаше да се знае какво да се предлага за приемане и нямаше да има проект на решение. Уточни, че при изготвянето на проекта за решение относно разпределението на членовете в съставите на СИК на територията на община Мездра е съобразено напълно с всяко едно предложение на политическите партии.

Председателят даде възможност на Георги Петров да изложи предложение или мнение. След като той отказа да направи такова, председателят подложи на гласуване проекта за решение за назначаване на членовете на СИК на територията на община Мездра.

**Гласували: 12, За – 12, Против – 0**

**Решението се приема под № 28-ЕП.**

**По т. 2 от дневния ред:**

Председателят поясни, че всеки член на комисията следва да се запознае с материалите, може да подготвя проекти на решения и, че за всяко едно решение може да има повече от един предложен проект на решение. Отново уточни, че по отношение на решение № 28-ЕП, което вече беше прието от комисията, са спазени всички изисквания на Изборния кодекс. Свикването на днешното заседание е било необходимо, тъй като комисията е трябвало да се произнесе по постъпила жалба в РИК Враца в 3 (три) дневен срок от датата на постъпването съгласно Изборния кодекс.

Заседанието приключи в 11.50 часа.

Протоколчик: Председател:

Ирена Николова Боряна Стаменова

Секретар:

Силвия Каменова